آوروپا گوونلیک و امکداش‌لیق تشکیلاتی مینسک قروپو ائش‌باشقانلاری داغ‌لیق قاراباغ موناقیشه‌سینین حلی چرچیوه‌سین‌ده گئتدیکلری آذربایجان‌دا، پرزیدنت ایلهام علی‌یئو طرفین‌دن قبول ائدیلدی.
آذربایجان جمهورباشقانلیغیندان وئریلن معلوماتا گؤره، ائش‌باشقانلار روس ایقور پوپوو، فرانسالی استفان ویسکونتی، آمریکالی ائدریو چوفر قروبون اؤزل نماینده‌سی آندری کاسپیک، علی‌یئو  ایله گؤروشدو.
آذربایجان خاریجی ایشلر باخانی ائلمار ممدیارووون دا ایشتیراک ائتدیگی توپلانتی‌دا ارمنیستان و آذربایجان آراسین‌داکی موناقیشه و داغ‌لیق قاراباغ پروبلئمینین حلی اوچون آپاریلان پروسه‌نین حاضیرکی وضعیتی و پرسپکتیولری موذاکیره اولوندو.
ائش‌باشقانلار یارین دا ارمنیستان‌ گئده‌جکلر.
